Genshin Impact

Genshin Impact (kinesisk: 原神, pinyin: yuánshén; japansk: 原神-げんしん, rōmaji: Genshin) er et action-rollespill utviklet av det kinesiske selskapet miHoYo som ble sluppet i 2020. Spillet har en anime-aktig åpen verden og et action-basert kampsystem som benytter element-magi og bytte av spillkarakterer.

Spillet er gratis å spille, og selskapet bak spillet tjener penger på gacha hvor spillere kan skaffe seg nye spillkarakterer, våpen og andre spillelementer.

Spillet ble utviklet mellom 2017 og 2020 Genshin Impact ble gitt ut for Microsoft Windows, PlayStation 4, Android og iOS i september 2020, og for PlayStation 5 i april 2021, med planer for en utgivelse til Nintendo Switch. Spillet fikk jevnt over positiv kritikk, med lovprisinger for kampsystemet og den overbevisende åpne verdenen, men fikk også kritikk for den enkle slutten og den økonomiske modellen.

Genshin Impact ble en økonomisk suksess. Det tjente inn over 3 milliarder dollar i det første utgivelsesåret, den høyeste lanseringinntekten for et videospill noensinne.

Handling 
Genshin Impact foregår i fantasiverdenen Teyvat, hvor det finnes syv ulike land som hvor er bundet til et unikt element og styrt av en ulik gud. Historien følger en som har reist gjennom utallige verdener med tvillingen sin før dem ble adskilt i Teyvat. Denne figuren drar på leting etter tvillingen sin sammen med hjelperen Paimon, og blir involvert i forholdene til landene i Teyvat.

Priser og nominasjoner 
Apple ga Genshin Impact prisen «iPhone Game of the Year» i sin «Best of 2020»-liste i App Store og Apple Design Awards for Visuals and Graphics i 2021.

Spillet vant også Google Play sin «Bastet Game of 2020» og ble nominert til «Users' Choice Game» ved utdelingen Best of 2020.

Ved TapTap Game Awards 2020 vant det «Game of the Year». Spillet ble også nominert til «Best RPG» og «Best Mobile Game» ved The Game Awards 2020, og til «Ultimate Game of the Year» ved Golden Joystick Awards. Det ble nominert til «Best Ongoing Game» og vant «Best Mobile Game» ved The Game Awards 2021.

Referanser

Eksterne lenker 
 
 

Windows-spill
PlayStation 5-spill
PlayStation 4-spill
Nintendo Switch-spill
IOS-spill
Eventyrspill
Gratis videospill
Videospill fra 2020
Android-spill
The Game Awards-vinnere
Game Developers Choice Awards-vinnere